GiliGold/VAD_KnessetCorpus huggingface dataset:
אלי אלאלוף: אני לא אוהב בירוקרטיה אז פעמיים בשנה נראה לי מספיק.
דרור גרנית: אני רוצה אולי לשנות את הנוסח, שזה לא "יתבצע לפי החוק" אלא "לפי הדין" כדי שיהיה ברור שזה כולל את החוק, את התקנות, את ההסכם וכדומה.
ענת מימון: בפסקה (2)?
דרור גרנית: גם ב-5(א), גם ב-5(ב)(2).
אלי אלאלוף: בכל מקום שהנוסח הזה מופיע הוא יתוקן.
ענת מימון: בעצם כל תהליך האישור של הגופים המוכרים ייעשה עד ספטמבר?
אלי אלאלוף: הם זקוקים לכך כך הרבה זמן?
אלי אלאלוף: אי אפשר להקדים?
יואב ארבל: הגופים המפעילים.
יואב ארבל: לא הגופים המוכרים.
ענת מימון: והגופים המוכרים?
ענת מימון: כלומר, לא צריך איזו הוראת מעבר על מי שהיה עד כה?
יואב ארבל: אני חושב שלא.
יואב ארבל: זה ייכנס לתוקף ב-1 בספטמבר אבל אנחנו נערכים לזה כבר עכשיו.
אלי אלאלוף: אז למה לא להקדים?
יואב ארבל: כי לתחילה יש עוד משמעויות מעבר לכך שאנחנו רוצים שיתחילו בתחילת שנת השירות כדי שלא יהיה בלבול עם אלה שמשרתים השנה, שזה לא יחול עליהם.
יואב ארבל: כל ההוראות – התחילה שלהן היא ב-1 בספטמבר ואנחנו נערכים לקראת זה כבר עכשיו.
יואב ארבל: כבר התחלנו באישור כל הגופים המפעילים לפי החוק בארץ ואנחנו רוצים עכשיו גם לגמור את תהליך אישור הגופים בחוץ לארץ.
אלי אלאלוף: עוד משהו, חברים, לפני ההצבעה?
דרור גרנית: רציתי להגיד את מה שיואב ארבל כבר אמר.
דרור גרנית: אני מזכיר שהתחילה של החוק לכל פרק הגופים המפעילים חלה מכוח הוראות המעבר שקבועות בחוק עצמו ל-1 בספטמבר, שזה תחילת שנת הפעילות.
דרור גרנית: כשחוקקו פה את החוק אמרנו שצריך זמן להיערכות לכל המנגנון החדש של אישור הגופים המפעילים ולכן קבענו שזה יחול לשנת הפעילות שתחילתה ב-1 בספטמבר 2019.
דרור גרנית: אז גם את התקנות האלה אנחנו מחילים משנת הפעילות שמתחילה ב-1 בספטמבר.
ראובן פינסקי: לפני ההצבעה, משהו שלא קשור בדיוק לתקנות אבל זאת הזדמנות.
ראובן פינסקי: אמרת שזאת הישיבה האחרונה שלך בכנסת ישראל.
אלי אלאלוף: זה תלוי בוועדת ההסכמות, אם יתנו לנו עוד נושא אחד או שניים לדיון.
ראובן פינסקי: אני רוצה לומר לך, אדוני היושב-ראש, אלי אלאלוף היקר: שנים ארוכות של עשייה ושובל ענק של השפעה על המרחב הציבורי בישראל, עשייה למען הפריפריה הגיאוגרפית והכלכלית.
ראובן פינסקי: עשייתך בכנסת והעברת החוק שלנו מהווה אבן דרך בעשייתך החברתית בישראל.
ראובן פינסקי: לאחר אישור החוק עתיד השירות הלאומי מובטח ויצמח, בעזרת השם.
ראובן פינסקי: בשמי ובשם 18,000 מתנדבי השירות הלאומי אזרחי, בשם מדינת ישראל ואזרחיה אני מבקש להודות לך מעומק הלב על העשייה שלך.
ראובן פינסקי: אני מאחל לך המשך עשייה ברוכה למען המדינה ואזרחיה.
ראובן פינסקי: "יגיע כפיך כי תאכל אשריך וטוב לך.
ראובן פינסקי: " תודה לך.
אלי אלאלוף: העשייה לא תוכננה כדי להשיג נאום כזה ממך...
אלי אלאלוף: אבל נישאר חברים, מותר לנו.
אלי אלאלוף: אני רוצה להודות ברשותכם לשר אורי אריאל.
אלי אלאלוף: הוא עמד על כך ודחף ומצא פתרונות, כולל בכותרת של התוכנית הזאת, בצורה הכי אצילית שיכולה להיות.
אלי אלאלוף: אני רוצה להודות לו על האמון שנתן בנו כדי לקדם את החוק.
אלי אלאלוף: אני רוצה גם, ברמה אחרת, בצורה אחרת, להזכיר את הפעילות של המנכ"ל הקודם, שר שלום ג'רבי על עבודתו ואת הצוות שליווה אותו, כל הצוות.
אלי אלאלוף: באמת יש לך פה צוות מדהים שמכיר את הנושא על כל יו"ד ות"ו שיש בחוק הזה.
אלי אלאלוף: הלוואי וירבו גופים כמוכם בישראל.
אלי אלאלוף: באמת תודה רבה.
דן קידרון: אני מ-תנו יד לחירש ונכים למען נכים.
דן קידרון: הייתי בהרבה דיונים.
דן קידרון: כפי שכבוד היושב-ראש אמר, זו הישיבה האחרונה שלך.
דן קידרון: גם בציבור הנכים ובציבור כולו, אני חושב שכבוד היושב-ראש מנהל את הוועדה, ביחד עם כל צוות הוועדה הזאת – ואני פה הרבה שנים – זו באמת ועדה למופת, עם כל הצוות, עם היושב-ראש ועם מנהלת הוועדה.
דן קידרון: אני בטוח שגם אתה בחיים האזרחיים תצליח, אלי, כי מגיע לך כל דבר.
דן קידרון: אתה בן אדם שלא נתקלתי בשכמותו.
דן קידרון: ביחד עם צוות הוועדה, מנהלת הוועדה וכולם באמת עשיתם עבודה נפלאה.
דן קידרון: תצליחו בכל מה שתעשו.
אלי אלאלוף: זה הכול מגיע לצוות, כולל היועצים המשפטיים והעוזרים האישיים.
אלי אלאלוף: זו חוויה אדירה.
אלי אלאלוף: כל מי שיגיד לכם שהכנסת היא לא מקום טוב לא יודע כמה הכנסת יכולה להיות טובה.
אלי אלאלוף: זה מקום מדהים עם צוות מדהים, עם אנשי מקצוע בתחום המשפטי, בתחום הארגוני.
אלי אלאלוף: איזה יכולות יש פה.
אלי אלאלוף: הלוואי ובכל פינה בישראל יהיה כך.
אלי אלאלוף: תודה לחברים שלי, לחברי הכנסת, באמת תודה שבאת.
דן סיידה: אני מנצל כל הזדמנות שאפשר – אני אמנם רק שנה אחת פה – להיות בחברתך ובמחיצת הוועדה הזאת.
דן סיידה: כל מה שהם אמרו – אמרנו את זה בפורומים קצת יותר גדולים.
דן סיידה: הכול אמיתי, אי אפשר אפילו במילים גבוהות יותר להגביה את זה.
דן סיידה: אני מצטרף לכל הברכות, אלי, אתה יודע את זה.
דן סיידה: אנחנו לא נפרדים, אין סיכוי בעולם.
דן סיידה: אני נצמד אליך.
דן סיידה: אני שואב את כל מה שאני יכול.
אלי אלאלוף: נעשה רק טוב למדינה שלנו.
דן קידרון: היינו שמחים שתמשיך.
אלי אלאלוף: מי בעד התקנות כפי שהוקראו ותוקנו?
אלי אלאלוף: ירים את ידו.
אלי אלאלוף: בעד – 2 פה אחד
אלי אלאלוף: התקנות נתקבלו פה אחד על ידי שניים.
אלי אלאלוף: תודה לפרוטוקול שהוא תמיד נפלא ומדויק.
אלי אלאלוף: ברבו לכם, באמת.
אלי אלאלוף: שלום לכולם, שמח לפתוח את הדיון השלישי שלנו בנושא הפיגומים.
אלי אלאלוף: היום ה-1 בינואר 2019, כ"ד בטבת תשע"ט.
אלי אלאלוף: השעה היא 13:06.
אלי אלאלוף: הנושא הוא תקנות אביזרי עבודה בענף הבניין.
אלי אלאלוף: אני אוסיף בסוגריים שהכוונה היא כמובן לפיגומים.
אלי אלאלוף: הרשו לי לפתוח בהתייחסות לכמה אירועים תקשורתיים.
אלי אלאלוף: אני שמח להודיע, לאחר שיחה עם אבי ניסנקורן, שאין לנו שום עניין אישי בנושא הנדון כאן.
אלי אלאלוף: לא בזה ולא באחרים.
אלי אלאלוף: בהרבה מאוד נושאים שיתפנו פעולה ולפני סיום קדנציה של כמעט ארבע שנים אני חייב להגיד שהיו הרבה שיתופי פעולה מוצלחים גם בנושאים קשים כמו למשל נושא הנכים.
אלי אלאלוף: אנחנו נדון בהמשך לקריאת התקנות על מנת לנסות לסיים זאת היום ב15:00.
אלי אלאלוף: השעות הקרובות הן שעות הדיון האחרונות בוועדות הכנסת הנוכחית.
אלי אלאלוף: לא תהיינה הזדמנויות נוספות למעט דברים מיוחדים.
אלי אלאלוף: זה חריג מאוד שקיבלנו אישור לקיים את הישיבה למרות שמתקיימת מליאה במקביל, זה ממש אישור מיוחד מאת יושב-ראש הכנסת על מנת לדון בעניין הנזכר.
אלי אלאלוף: אני רוצה להגיד שאנחנו ניגש עניינית לדיון בתקווה שנוכל להגיע לנוסחה שתספק את כולם.
אלי אלאלוף: שיהיה ברור לכולנו, כולנו ביחד, כל מי שהיה פה גם בדיונים הקודמים, אנחנו חיפשנו קודם כל את הבטיחות של העובדים כולל קבלני הפיגומים.
אלי אלאלוף: אני חייב להגיד את זה, זה נאמר גם על ידכם, גם על ידי המשרד וגם על ידי ההסתדרות.
אלי אלאלוף: אני מזכיר דבר שלא ידעתי עד אתמול בערב: יש הסכם בין ההסתדרות למשרד האוצר, משרד העבודה והרווחה ומשרד השיכון.
אלי אלאלוף: לכן, המתווה של התקנות לוקח בחשבון את ההסכם הנ"ל.
אלי אלאלוף: אני מבקש שנחזור לדיון שקול ענייני ומכובד.
אלי אלאלוף: אבי ניסנקורן בבקשה.
עבד אל חכים חאג' יחיא: אני מבקש למסור הודעה חשובה לפני שמתחילים בדיון.
אלי אלאלוף: נאפשר לאבי קודם.
אבי ניסנקורן: אני מודה ליושב-ראש הוועדה על הפתיח.
אבי ניסנקורן: אני חושב שכולנו פה לא פעם ראשונה במגמה משותפת לעשות קצת צדק לגבי העוול שנגרם בעבר לאנשים מוחלשים ולצמצם את העוול הזה.
אבי ניסנקורן: שילבנו כוחות בעבר גם בנושא של אנשים עם מוגבלות וגם בנושא סיעוד וגם בנושאים אחרים שקשורים לזכויות עובדים, ביחוד עובדים מוחלשים.
אבי ניסנקורן: הוועדה באמת מטפלת בנושא הבטיחות בעבודה כבר הרבה שנים.
אבי ניסנקורן: אנחנו הצטרפנו להיות עזר כנגדה.
אבי ניסנקורן: אנחנו עושים כמיטב יכולתנו לצמצם את נגע התאונות בענף הבנייה.
אבי ניסנקורן: אני מאמין שהשלמת המהלכים שהוועדה נקטה בהם, והמהלכים המשלימים שסוכמו איתנו, יכולים להוריד את מספר התאונות ביותר מ-50%.
אבי ניסנקורן: אני אומר זאת בזהירות, אני חושב שאפשר להוריד ביותר מ-50% אבל וודאי שאפשר להוריד ב-50%.
אבי ניסנקורן: זה אומר עשרות הרוגים פחות בשנה ואלפי פצועים פחות בשנה.
אבי ניסנקורן: את נושא הפיגומים באופן ספציפי אני רואה כאחד הנושאים המרכזיים.
אבי ניסנקורן: אנחנו לומדים מדוחות של משרד העבודה והרווחה שזה אחד הגורמים המרכזיים לפציעות בענף הבנייה.
אבי ניסנקורן: 26% מהפציעות הן בגין פיגומים ו-60% מהפיגומים נמצאו תקולים.
אבי ניסנקורן: כל מי שמסתובב ורואה את הפיגומים שקיימים באירופה רואה סיטואציה של פיגומים בסטנדרט אחר, זה פשוט עולם אחר של פיגומים.
אבי ניסנקורן: אני חושב שישראל לא יכולה להישאר מאחורה.
אבי ניסנקורן: יש פה גם עניין של כלים שלובים, כל דבר משפיע על השני ואחד ועוד אחד שווה שלוש.
אבי ניסנקורן: אם אנחנו נטפל בנושא הפיגומים אזי כל סביבת העבודה תשתנה.
אבי ניסנקורן: לכן, אני רואה את זה כנושא קריטי.
אבי ניסנקורן: זאת עמדת ההסתדרות, לכן הגענו לסכום עם שר האוצר, שר העבודה והרווחה ושר הבינוי והשיכון לשים את נושא הפיגומים כנושא מרכזי ושבאופן הדרגתי כל הפיגומים בישראל יהיו בסטנדרט אירופי.
אבי ניסנקורן: זו מחויבות של הממשלה כפי שאני מבין אותה, אני שמח על רצונה של הוועדה להביא את זה לידי מיצוי.
אלי אלאלוף: חבר הכנסת עבד אל חכים חאג' יחיא בבקשה.
עבד אל חכים חאג' יחיא: כבוד היושב-ראש, מאתמול וגם היום בבוקר רץ בתקשורת שחבר הכנסת חאג' יחיא, שאני אתה ואייל בן ראובן הרמנו את הכפפה בנושא של בטיחות בעבודה, שאני נגד אימוץ השקר האירופי.
עבד אל חכים חאג' יחיא: השקר הזה הועבר בתקשורת וגם על ידי אנשים.
עבד אל חכים חאג' יחיא: איני יודע להגיד אם זה היה במזיד או בשוגג.
עבד אל חכים חאג' יחיא: אני הראשון שביקש לאמץ את התקן הזה, דיברתי על זה בתקשורת שנים רבות, דיברתי במליאה ופניתי לשר.
עבד אל חכים חאג' יחיא: דנתי בזה בוועדת המשנה של וועדה זו שדנה בתאונות עבודה ובניין שבראשה אני עומד – העליתי זאת כמה וכמה פעמים.
עבד אל חכים חאג' יחיא: השקר הזה, איני יודע מי עומד מאחוריו, אף שקרן לא יבטל את ההישגים שאנחנו עשינו.
עבד אל חכים חאג' יחיא: אם לא היינו אנחנו בנושא הזה אפילו ההסתדרות לא הייתה מתחילה ואני מברך על העבודה שהיא עושה לאחרונה.
עבד אל חכים חאג' יחיא: לכן אני אומר שהוויכוח הוא איך לייצג את אותן התקנות.
עבד אל חכים חאג' יחיא: זה היה בדיון פתוח שבא לחפש את טובת העובד, אני רוצה שהעובד יצא מהבית שלו ואני אעשה את כל המאמצים שהוא יחזור הביתה בשלום.
עבד אל חכים חאג' יחיא: אני עושה את המאמצים, לפעמים מכשילים אותי מהצד של הממשלה ואני אומר את זה גלויות ולפעמים אני מצליח עם החברים שלי.
עבד אל חכים חאג' יחיא: רציתי שלפני שאנחנו דנים בסעיפים לשים את הדברים על השולחן: אין לי אינטרס עם אף אחד, אף פעם לא היה לי אינטרס, אפילו כוס קפה אני לא לוקח מאדם ואני לא במקום הזה.
עבד אל חכים חאג' יחיא: אני באתי כדי לתרום וביום שאני מרגיש שאני לא יכול לתרום אז אני לא אהיה בכנסת.
אילן גילאון: חברים, מישהו יכול להסביר על מה המחלוקת?
מיכל בירן: יש מחלוקת?
אלי אלאלוף: איזה מחלוקת?
מיכל בירן: האם משמישים את הפיגומים הקיימים ומשחקים עם הסף או שמכריחים בפרק זמן שיוסכם שיביאו פיגומים אמיתיים.
מיכל בירן: זה הסיפור.
אלי אלאלוף: כנראה שאין לך את כל האינפורמציה.
מיכל בירן: ככה אני מבינה את זה.
מיכל בירן: תקן אותי אם אני טועה.
עבד אל חכים חאג' יחיא: זה חלק מהפייק-ניוז שעליו אני מדבר.
אלי אלאלוף: את מבינה מרב סרן שמועתי.
מיכל בירן: אשמח שתתקן אותי.
אילן גילאון: אני מכיר את כל הנפשות הפועלות בנושא הזה ואיני חושד באף אחד ולכן זה תמוה בעיני.
אילן גילאון: מדובר באותם אנשים.
אילן גילאון: אלו באים מההסתדרות ואלו מהוועדה.
אילן גילאון: אלוהים אדירים, אני באתי לפה ואני מחוץ לעניין לגמרי.
אלי אלאלוף: אז שיהיה ברור, אנחנו מדברים על תקן אחד ויחיד והוא התקן האירופי.
אלי אלאלוף: דבר שני, אנחנו אומרים ששום פיגום לא ייכנס לאתר חדש אם לא יעמוד בסטנדרטים האירופיים – חד-משמעית.
אלי אלאלוף: גם אם הוא ישן.
אלי אלאלוף: יש בישנים טובים יותר מהסטנדרט האירופי ויש בקיימים טובים שיכולים להחזיק מעמד.
אלי אלאלוף: דבר שלישי, וזה מאוד חשוב, על זה יצאה האינפורמציה שהטעתה את כולם, גם פיגום שנמצא היום בבניין מסוים, ברגע שיפורק יחזור למסלול שהוא צריך לעבור על מנת להתאים לסטנדרט החדש.
אלי אלאלוף: אני לא מבין איפה המחלוקת - - -
מיכל בירן: הוא יתפרק לבד?
אלי אלאלוף: מה פירוש לבד?
אלי אלאלוף: הוא יפורק על ידי הקבלן האחראי עליו.
מיכל בירן: רק לוודא שהבנתי נכון:
מיכל בירן: אם יש פיגום שלא עומד בתקן אך הוא עדיין בשימוש, עד שהוא לא מתפרק בכוחות עצמו הוא לא יוחלף?
אלי אלאלוף: לא, אז בשביל זה, אני שוב חוזר ואומר: לא לשכוח שיש לקבלני הפיגום אחריות מוחלטת לאורך כל תקופת השימוש בפיגום.
אלי אלאלוף: מההתקנה, תחזוקה לאורך השנים או החודשים ועד לפירוק ולהחזרתו למחסן.
אלי אלאלוף: אני לא חושב, בדיון בוועדה זו היה ביטוי מאוד מכובד, למרות שהתחלנו קצת במתח, אנחנו ממשיכים בעבודה משותפת ובאחריות משותפת של כל הגורמים.
אלי אלאלוף: לכן, אני ממליץ לחבריי חברי הכנסת להקשיב לדיון לפני שנתחיל לצאת בהצהרות, כי פה הייתה דיסאינפורמציה שגרמה למתח המיותר הזה.
אלי אלאלוף: אנחנו נמצאים לקראת סוף הדיון ואני כיושב-ראש הוועדה חושב שאנחנו נמצאים בשיאו של תהליך מאוד חיובי, ולא נוותר על שום דבר שחס וחלילה יכול לפגוע בעובדים, ומדובר באמת באותם מספרים שנקט בהם אבי ניסנקורן.
אלי אלאלוף: באמת נפלו 26 מפיגומים, אבל זה לא תמיד הפיגום, בואו לא נאשים אותם בהכול.
אלי אלאלוף: אבל נפלו וזו עובדה.
אלי אלאלוף: אני ביקרתי עם חבר הכנסת חאג' יחיא ועם חבר הכנסת בן ראובן.
אלי אלאלוף: אנחנו ועדה שעובדת וועדת משנה שעובדת כבר שלוש שנים וחצי סביב הנושא המדובר.
אלי אלאלוף: המאמץ שעשה בזמן האחרון משרד העבודה והביאו לנו את התקנות רק לפני עשרה ימים, למרות זאת אנחנו מקיימים את הדיון ואנחנו בשעה השביעית של הדיון וזה הרבה מאוד.
אלי אלאלוף: יש פה אווירה שמאפשרת לדעתי להתקדם בתקנות.
אלי אלאלוף: אז ניתן לנציגי משרד העבודה ואחר כך לנציג הקבלנים.
מרדכי אלישע: תודה אדוני היושב-ראש ותודה על ההירתמות שלך ושל חברי הכנסת חאג' יחיא ובן ראובן וההסתדרות.
מרדכי אלישע: כולם נרתמו לעניין הזה וכולנו על זה מפאת חשיבות הנושא.
מרדכי אלישע: אני שוב מזכיר ומחדד שאנחנו כאן יותר בעניין של הצלת חיי אדם.
מרדכי אלישע: אני מבין שישנה גם הסתכלות כלכלית, גם ככלכלן אני מבין את זה, אבל יחד עם זאת אנחנו באנו להציל חיי אדם ואתם הייתם בזה עוד לפנינו, אני מדגיש.
מרדכי אלישע: עשיתם ואתם מובילים ומעל כל במה אני מודה לך אדוני היושב-ראש.
אלי אלאלוף: מדובר בעבודת צוות.
מרדכי אלישע: אכן, אתם עושים עבודה מדהימה ואני רק יודע להגיד תודה ולשבח.
מרדכי אלישע: אעיר הערה לגבי מה שהתפתח מאז אתמול: אתמול הלכנו ודיברנו והיו שיחות וגם הבוקר ישבנו כמה שעות.
מרדכי אלישע: מה שאנחנו מוצאים שהיון מכון התקנים לא יודע להשמיש את הפיגומים הישנים.
מרדכי אלישע: לנו כמשרד העבודה הרווחה, עמדתנו המקצועית היא שלא להפיל את האחריות על קבלני הפיגומים.
מרדכי אלישע: הרגולטור עצמו חייב, גם אם זה עולה ביותר זמן היערכות, בסוף אנחנו רוצים לוודא שאנחנו חיים בעולם של בטיחות ופיגומים חדשים בעלי תו תקן אירופי.
מרדכי אלישע: גם אם זה ייקח יותר זמן, בסופו של דבר אנחנו חייבים לוודא, גם ראש התאחדות הקבלנים הראה לי בתמונות איזה יופי הפיגום האירופי.
מרדכי אלישע: אנחנו מובילים בעולם בכל התחומים, אפילו בנושא של BIG DATA אנחנו מובילים יותר מארצות הברית.
מרדכי אלישע: בנושאים כאלה שזה מול העיניים שלנו אני חושב שאסור שנתפשר ואני מבין - - -
אילן גילאון: אתם מבינים מה זה זמן?
אילן גילאון: זה המוצר היחיד שמתכלה בחיים האלה.
אילן גילאון: נעשה כל כך הרבה ברברס גרוע כלפי שרשרת המזון הזו שהיה רצוי לגמור מהר ובאופן מידי.
מרדכי אלישע: אז אני אומר שאנחנו שם.
מרדכי אלישע: אנחנו מבחינתנו רוצים להכניס תקן אירופי ופיגומים חדשים לגמרי, לא להשמיש את הישנים, לתת את זמן ההסתגלות אבל בסוף להגיע לעולם חדש.
מרדכי אלישע: זו עמדתנו.
אלי אלאלוף: איסי בבקשה.
ישראל איסי ניסים: איסי ניסים, נציג קבלני הפיגומים.
ישראל איסי ניסים: אני אודה ליושב-ראש הוועדה, זה יום שלישי של דיונים וזה לא מובן מאליו.
ישראל איסי ניסים: אני רוצה לענות לאבי ניסנקורן, אתה העלית פה נקודות שאם הייתי יושב איתנו יומיים קודם ומקבל את האינפורמציה הנכונה מהאנשים שלך, לפחות 60% מהן לא היית מעלה.
ישראל איסי ניסים: לגבי תאונות עבודה, אגע בקצרה, מתוך 26% שאתה העלית יש פה נתונים של מרכז המחקר והמידע של הכנסת שמראים שלפחות 70% נגרמו מפירוק אביזרי בטיחות שנעשה בשטח.
ישראל איסי ניסים: פה, עם כל הכבוד, אני לא בא לריב ולא להאשים אף אחד, אם משרד העבודה היה מבצע פיקוח כמו שצריך אז זה לא היה קורה.
ישראל איסי ניסים: אם מנהל עבודה היה בודק את הפיגום על פי תקנות שישנן בהגדרות הבטיחות ומורות לו לבדוק את הפיגום כל שבוע זה לא היה קורה.
מרדכי אלישע: אנחנו לא יכולים להיות בכל אתר.
ישראל איסי ניסים: אני לא אמרתי אבל גם אני לא יכול תוך חצי שנה לספק פה 5 מיליון מטר פיגום.
ישראל איסי ניסים: אם אתם רוצים להעביר פה תקנה שהיא נגזרת של דיל שנסגר, אתם יותר חזקים מאיתנו ואנחנו כנראה השקופים וזה מפתיע אותי אבי כי אתה אמור לייצג גם אותנו.
ישראל איסי ניסים: אנחנו בסוף חלק מאותם עובדים.
ישראל איסי ניסים: עכשיו, אני אומר שוב, אנחנו ישבנו פה יומיים.
ישראל איסי ניסים: לא יכולים לבוא ולמחוק את העבודה שעשינו.
אלי אלאלוף: שום דבר לא נמחק.
אלי אלאלוף: אנחנו ממשיכים מכאן.
ישראל איסי ניסים: ברור, אבל אמרת שקיבלת מידע אודות הסכם שנחתם ואתה לא יכול להתעלם ממנו.
אבי ניסנקורן: הסכמים צריך לכבד.
ישראל איסי ניסים: הסכמים צריך לכבד, אין בעיה, עכשיו אני שואל אותך - - -
אלי אלאלוף: ביקשתי הצהרות באופן עניני.
אלי אלאלוף: נא לא להפריע.
ישראל איסי ניסים: ראו, אנחנו מדבירם על פרקטיקה, אנחנו חיים במדינת ישראל.
ישראל איסי ניסים: אתם מדברים על לאמץ תקן אירופי שבמשך ארבע שנים לא קיבל תרגום בעברית.
ישראל איסי ניסים: ארבע שנים אנחנו מחכים לתרגום בעברית.
ישראל איסי ניסים: אני מתקין פיגומים ואיני יודע לקרוא אנגלית, אני רוצה לקבל תקן שאפשר לעבוד איתו בעברית.
ישראל איסי ניסים: ארבע שנים אנחנו מחכים לו.
ישראל איסי ניסים: אתם לא יכולים לדרוש ממני היום ליישם תקן תוך חצי שנה כשצריך חמישה מיליון מטר פיגום.
ישראל איסי ניסים: אנחנו איתכם, לא באנו לפוצץ את הישיבה.
ישראל איסי ניסים: אנחנו ישבנו עם משרד העבודה, הגענו להבנות.
ישראל איסי ניסים: וגם לך, מוטי אלישע, יש לי תשובה לגבי האחריות של הסימון: אנחנו מוכנים שכל קבלן פיגומים שיש ברשותו עמודים ישנים, קודם כל אני אבהיר את הנקודה – אתם מדברים על פיגום ישן מול פיגום חדש.
ישראל איסי ניסים: נשאר לנו 40% מהפיגום כי הפיגום שלנו היום יודע לעבור לתקן אירופי אבל 60% מהפיגום הזה הולך לפח ואנחנו צריכים להחליף את זה מחר בבוקר.
ישראל איסי ניסים: ביום שתחול התקנה זה הולך לפח.
ישראל איסי ניסים: אנחנו זורקים את זה וכרגע צריכים גם לממן זאת מכיסנו.
ישראל איסי ניסים: אתם לא הראיתם שיש מענקים ממשרד הכלכלה לצורך העניין הזה.
ישראל איסי ניסים: אם תתנו לי מענקים אנחנו נזרוק גם את העמודים והמיטות מחר בבוקר ולא נתווכח בכלל.
ישראל איסי ניסים: אנחנו נבוא למחסן, ניתן חמש מיליון מטר פיגום – תנו לנו את התמורה למה שעולה חדש.
ישראל איסי ניסים: אין לנו וויכוח, אנחנו לא באים בסיסמה שאנחנו בעד התקנות.
ישראל איסי ניסים: אני מצטער להגיד את זה – אתם אלו שבאים בסיסמאות.
ישראל איסי ניסים: אם אתם לא מוכנים להעביר תקנה שהיא פרקטית לשטח, התקנה שאתם מבקשים להעביר בחצי שנה עושה אותי עבריין פעמיים, פעם בתור מתקין פיגומים ופעם שנייה אני גם יזם וגם בעלים של חברת ביצוע – חבר בהתאחדות בוני הארץ.
ישראל איסי ניסים: גם בתור קבלן ביצוע אני עבריין כי אני לא אעצור את הבנייה שלי.
ישראל איסי ניסים: תוך חצי שנה לא יוכלו לספק לי פיגומים והפיגומים האלה ימשיכו להיות בשטח, פשוט בצורה שתהפוך אותי לעבריין, זה הכול.
ישראל איסי ניסים: מה אנחנו מבקשים?
ישראל איסי ניסים: אנחנו איתכם, אנחנו לא נגדכם.
ישראל איסי ניסים: יושב-ראש הוועדה הופתע מהגישה שלנו, אני וחבריי ישבנו עם נציגי משרד העבודה, החמרנו עם התקנים, סיגל מרד אברג'ל תסכים איתי – יש סעיפים שכתובים בתקן שאמרתי לה שהם לא מתאימים לארץ.
ישראל איסי ניסים: לבוא ולהגיד שאנחנו צריכים לאמץ תוך חצי שנה תקן אירופי שאינו בעברית ואתה לא קראת אותו לא באנגלית ולא בעברית, הבנייה - - -
אילן גילאון: אתה קראת אותו?
ישראל איסי ניסים: קראתי אותי.
אילן גילאון: לא צריך עוד חצי שנה.
אילן גילאון: אתה הייתי צריך להתחיל עם זה לפני שנתיים ושלוש אדוני.
ישראל איסי ניסים: לא כקבלן.
אילן גילאון: לא אכפת לי אם התקן הזה תורכי כולו.
אילן גילאון: אנשים מתים בינתיים.
ישראל איסי ניסים: אתה צודק אבל אני פה בשביל לתקן את זה.
ישראל איסי ניסים: צריך תיקון פרקטי.
ישראל איסי ניסים: אז מה אתה אומר לי?
ישראל איסי ניסים: צריך שזה יהיה תוך חצי שנה ולא תוך שנתיים - - -
אילן גילאון: עוד אנשים ימותו.
ישראל איסי ניסים: יש לך דרך - - -
מאיר שמש: סליחה, אתה יודע כמה אנשים מתו מפיגום?
מאיר שמש: אתה יודע לקרוא את ההוראות של ה-מ"מ?
אלי אלאלוף: אילן, תן להם לסיים.
אילן גילאון: - - - אז הם לא כל כך מעניינים - - -
ישראל איסי ניסים: אתה רוצה להיות פרקטי?
מאיר שמש: קשה לכם הבנת הנקרא בעברית?
מאיר שמש: תקראו מה הממ"מ כותב.
אלי אלאלוף: ניסים סיים בבקשה.
ישראל איסי ניסים: עוד פעם אני אומר, אדון ניסנקורן.
אלי אלאלוף: אילן, תקשיב להם, התקנות לא פורסמו.
אלי אלאלוף: זה לא רק עניין של אנגלית.
אלי אלאלוף: לא היה - - -
ישראל איסי ניסים: אף אחד לא פירסם תקן.
אלי אלאלוף: התקנות הגיעו ביום רביעי לפני שבוע.
ישראל איסי ניסים: משרד העבודה עדיין לא יודע לקרוא את התקן הזה באנגלית.
ישראל איסי ניסים: אני ביקשתי ממשרד העבודה שש שעות ישיבה ביקשתי שיתרגמו ויסבירו לי.
ישראל איסי ניסים: היו יועצים שהסבירו לי.
ישראל איסי ניסים: ביקשתי ממנה שתסביר לי – היא לא יודעת.
ישראל איסי ניסים: תביאי לי את היועצים שישבו מולי ויסבירו לי.
אלי אלאלוף: איסי ניסים, הבנו, זה ברור.
ישראל איסי ניסים: עוד פעם אני אומר שאנחנו לא נגד.
ישראל איסי ניסים: אנחנו לא באים עם סיסמאות להצלת חיי אדם.
ישראל איסי ניסים: אנחנו קראנו - - -
קריאה: אז מה אתה צריך?
ישראל איסי ניסים: אני צריך שיתנו לי להשמיש את העמודים - - -
אלי אלאלוף: איסי תודה.
אלי אלאלוף: נציג מכון התקנים, יש לך דקה, הסבר לנו ונחזור לקריאת התקנות.
סמי שמואל שלום: שמי שלום סמי ממכון התקנים.
סמי שמואל שלום: אתן הערה מקצועית.
סמי שמואל שלום: אני מבין שהאדון מתקין.
סמי שמואל שלום: התקן לא מיועד למתקין אלא למתכנן.
סמי שמואל שלום: הוראות ההתקנה והבטיחות צריכות להגיע אליך מהיצרן.
סמי שמואל שלום: כלומר, זה שבאנגלית או לא זה לא קשור אליך כי אתה המתקין.
סמי שמואל שלום: בואו לא נערבב דברים.
ישראל איסי ניסים: זה לא מדויק.
סמי שמואל שלום: זה מדויק.
סמי שמואל שלום: דבר שני - - -
ישראל איסי ניסים: אני אומר לך - - -
סמי שמואל שלום: התקן אינו מיועד למתקין אלא אך ורק למתכנן.
סמי שמואל שלום: אתה אמור לקבל מהיצרן את הוראות ההתקנה והבטיחות.
סמי שמואל שלום: זה דבר ראשון.
ישראל איסי ניסים: איזה מתכנן?
סמי שמואל שלום: מתכנן הפיגום.
סמי שמואל שלום: אם אתה לא יודע מה זה מתכנן פיגום אז נשאיר את זה בצד – זה עניין שלך.
יצחק מורי: אז תסביר.
סמי שמואל שלום: הדבר השני - - -
יצחק מורי: סליחה, אני בונה פיגומים.
יצחק מורי: בוא תסביר לי.
מאיר שמש: מה זה?
מאיר שמש: בוא תסביר, יש פה הנדסאים.
יצחק מורי: אני הנדסאי בניין אבל מטומטם.
סמי שמואל שלום: תן לי לסיים.
סמי שמואל שלום: אני מתייחס לשתי נקודות שהוא העלה.
סמי שמואל שלום: את כל שאר הנושאים – מי מתכנן וכדומה – יש פה את נציגי משרד העבודה ותבררו מולם.
סמי שמואל שלום: דבר שני שאני רוצה להעיר שהתקן מחייב את היצרנים והמסגרים, הוא מחייב.
סמי שמואל שלום: אם היית מביא לפני שנתיים שלוש למכון התקנים כמו שאמר חבר הכנסת גילאון היינו מבצעים את זה - - -
ישראל איסי ניסים: סליחה, יש פה יצרנים שבאו אליכם.
ישראל איסי ניסים: לא הייתה לכם יכולת לעשות את זה.
סמי שמואל שלום: תראה לי בבקשה את היצרן שפנה.
ישראל איסי ניסים: הנה, מצביע, יושב פה מולך.
מאיר שמש: סמי, הוא יושב שני כסאות לידך.
ישראל איסי ניסים: סמי, מה זה ההיתממות הזו?
יצחק מורי: זה כבר לשקר.
יצחק מורי: תראו בפרוטוקול של אתמול.
מאיר שמש: למה לשקר?
מאיר שמש: יש פה טלוויזיה.
מאיר שמש: רואים את זה.
סמי שמואל שלום: כמו שאמרנו.
יצחק מורי: אתמול אמרת שאתה צריך - - -
אלי אלאלוף: שקט בבקשה.
מאיר שמש: הכול היה מוקלט אתמול.
מאיר שמש: שקרנים.
סמי שמואל שלום: רק אני אענה - - -
אלי אלאלוף: לא אדוני.
סמי שמואל שלום: רק תן לי.
יעקב נרקובסקי: קובי נרקובסקי.
יעקב נרקובסקי: אחד מהיצרנים בשוק בארץ.
אלי אלאלוף: אני לא אהיה סבלני.
אלי אלאלוף: אנחנו לא נחזור לאפס.
אלי אלאלוף: התקדמנו מאוד בדיון ואנחנו לקראת הסוף, התקנות הללו יעברו היום בשעה 15:00 וזה לפי לוח הזמנים שלי, אני מודד את הדקות.
אלי אלאלוף: בבקשה קובי.
יעקב נרקובסקי: אחד מיצרני הפיגומים בארץ מה שקורה, הפיגום שמיוצר בארץ כיום, ציינו את זה כבר בפני הוועדה, מיוצר כבר על פי התקן האירופי – אותו עובי צינור, כל ההגדרות זהות למעט כמה סעיפים.
יעקב נרקובסקי: הפיגום היום הוא לא מסומן, הוא אמור להיות מסומן אחרי שתהיה בדיקה רשמית של מדינת ישראל ולא ניתנה לנו עד היום האפשרות לעשות את הבדיקה הזו, זה דבר אחד.
יעקב נרקובסקי: דבר שני, מבחינת השינויים שאמורים כביכול לעבור לפיגום יותר תקני ובטוח: אנחנו כבר נתנו את רשימת השינויים.
יעקב נרקובסקי: מדובר בהחלפה של כמה סוגי מעקות וצירים על מנת לפתור את בעיות הבטיחות.
יעקב נרקובסקי: אנחנו מייצרים את אותו פיגום תקני עם האביזרים החדשים שאנחנו רוצים להכניס למדינת ישראל עבור השוק האירופי, ושם יש לנו את האישור.
יעקב נרקובסקי: אבל כאן אנחנו לא מסוגלים לקבל אותו.
יעקב נרקובסקי: עכשיו, אותו ציוד משומש שקיים היום בשוק.
יעקב נרקובסקי: אותם מזקפים ואותן המיטות, אלה שבני שנתיים, חמש ועשר שנים, הם זהים לציוד שמחר בבוקר אנחנו נייצר עם תקן, הם לא שונים בשום דבר.
יעקב נרקובסקי: בנוסף אנחנו צריכים להוסיף לציוד הזה את המעקות שזה ציוד חדש.
יעקב נרקובסקי: על זה כל המהומה.
יעקב נרקובסקי: עכשיו, לצורך הסימון, ציוד חדש, אחרי שאנחנו נקבל את אישור מכון התקנים ציוד חדש יסומן בחותמת מכון התקנים כמו שצריך להיות בכל מקום בעולם.
מיכל בירן: הוראות המעבר קראו להשתמש בעמודים- - -
סמי שמואל שלום: לא.
סמי שמואל שלום: רק אם הם עברו תקן.
אלי אלאלוף: הייצור היום הוא לפי תקן אירופי.
אלי אלאלוף: יש רק שני מפעלים, אנחנו לא אוהבים מונופולים אבל זה מה שיש.
מרדכי אלישע: יש יבואנים.
יעקב נרקובסקי: אנחנו מייצרים היום את הציוד שלנו מכאן לאירופה.
יצחק מורי: אתה רוצה להכניס יבואנים לפה?
יצחק מורי: שאנחנו נפשוט את הרגל?
מרדכי אלישע: תגיד לי, מה, נהיית שר הכלכלה?
מרדכי אלישע: עם כל הכבוד.
יצחק מורי: אתה רוצה להרוס את הכלכלה כחול לבן שאתה אומר "יש יבואנים"?
אלי אלאלוף: תעזור לנו מורי.
מיכל בירן: זה לא הדיון שלנו היום.
אלי אלאלוף: כרגע אנחנו חוזרים ומבקשים, כל הייצור היום הוא לפי תקן אירופי.
אלי אלאלוף: כדי שיהיה תקן אירופי רסמי יש צורך בהתערבות של מכון התקנים שעוד לא קיבל את ההזמנה לעשות עבודה זו ואני לא רוצה להיכנס איך זה נעשה בין מכון התקנים למשרד העבודה והרווחה, זה לא מעניין.
אלי אלאלוף: אבל, שיהיה ברור: כל מה שמייצרים היום הוא טוב לנו.
אלי אלאלוף: אם זה טוב לאירופה אז סימן שזה טוב לנו.
אלי אלאלוף: דבר שני, נשארה הבעיה של הפיגומים הקיימים.
אלי אלאלוף: אנחנו אמרנו שהפיגומים הקיימים שיוצאים מהשטח או אחרי שיוצאים מהמחסנים, חייבים לקבל את סימון התקן הנדרש כדי שיהיו מתאימים לתקן האירופי.
אלי אלאלוף: אני לא יודע שום דבר אחר, כל השאר לא מעניין אותי.
אלי אלאלוף: לבוא לעשות ספקולציות זה לא, זה התרגום שיש בתקנות הנדונות כאן.
אלי אלאלוף: אני מציע שנחזור לדון בתקנות אחת אחת יש לנו שתי בעיות שהצגנו מראש: איך מתמודדים עם הפיגומים הקיימים והבעיה השנייה היא לוח הזמנים להפעלת התקנות, זה מאוד פשוט.
אלי אלאלוף: גם אני יודע שזמן זה הרבה.
אילן גילאון: זמן זה הכי הרבה.